Ραούλ Γκονθάλεθ

Ο **Ραούλ Γκονθάλεθ Μπλάνκο** (ισπανικά: *Raúl González Blanco*, γεννήθηκε στις 27 Ιουνίου 1977), γνωστός ως **Ραούλ**, είναι Ισπανός πρώην ποδοσφαιριστής, που αγωνιζόταν στη θέση του επιθετικού. Θεωρείται ως ένας από τους σπουδαιότερους Ισπανούς ποδοσφαριστές όλων των εποχών, ενώ υπήρξε και από τους κορυφαίους ποδοσφαιριστές στην ιστορία της Ρεάλ Μαδρίτης.

## Βιογραφία
Γεννήθηκε στην γειτονιά Σαν Κριστομπάλ της Μαδρίτης όπου ξεκίνησε να αγωνίζεται για την τοπική ομάδα προτού τον εντοπίσει και τον εντάξει στην ομάδα νέων της, η Ατλέτικο Μαδρίτης. Έπειτα μετακινήθηκε στην ακαδημία νέων της Ρεάλ Μαδρίτης και το 1994 υπέγραψε το πρώτο του επαγγελματικό συμβόλαιο με την Ρεάλ Μαδρίτης Γ', την δεύτερη αναπληρωματική ομάδα της Ρεάλ, μετά την Ρεάλ Καστίγια. Αγωνιζόμενος συνήθως ως κεντρικός επιθετικός ήταν αποτελεσματικός ως σκόρερ αλλά και δημιουργικός στον τρόπο παιχνιδιού του, ικανός στο ψηλό παιχνίδι και εύστοχος σουτέρ και έξω από την μεγάλη περιοχή. Γρήγορα με αυτά τα προσόντα έκανε το άλμα στην πρώτη ομάδα.

Αγωνίστηκε με την Ρεάλ Μαδρίτης για 16 χρόνια (1994-2010). Είναι δεύτερος στην λίστα των σκόρερ του συλλόγου (323) και ο πρώτος σε συμμετοχές (741). Κατέκτησε έξι πρωταθλήματα Ισπανίας, τρία Τσάμπιονς Λιγκ, τέσσερα Σούπερ Καπ Ισπανίας, ένα Ευρωπαϊκό Σούπερ Καπ και δύο Διηπειρωτικά Κύπελλα. Το 2003 ανέλαβε την αρχηγία του συλλόγου μέχρι και την αποχώρηση του το 2010. Το 2001 ήταν δεύτερος στην ψηφοφορία για την ανάδειξη του κορυφαίου ποδοσφαιριστή της χρονιάς στην Ευρώπη (Χρυσή Μπάλα), ενώ ήταν και τρίτος καλύτερος στον κόσμο στο διαγωνισμό της ΦΙΦΑ. Ήταν ο πρώτος ποδοσφαιριστής που πέτυχε 50 τέρματα στο Τσάμπιονς Λιγκ και επίσης ο πρώτος που ξεπέρασε τις 100 συμμετοχές στη διοργάνωση. Είναι ο δεύτερος σε συμμετοχές παίκτης στην ιστορία του ισπανικού πρωταθλήματος πρώτης κατηγορίας, ενώ είναι και πέμπτος σκόρερ με 229 γκολ, δεύτερος δε Ισπανός πίσω από τον Τέλμο Θάρρα. Κλείνοντας την καριέρα στη Ρεάλ ήταν πρώτος σκόρερ στην ιστορία της σε επίσημους αγώνες με 323 γκολ. 

Μετακόμισε στην Σάλκε το 2010, όπου μαζί της κατέκτησε το Κύπελλο Γερμανίας, το Γερμανικό Σούπερ Καπ ενώ οδήγησε την γερμανική ομάδα στα ημιτελικά του Τσάμπιονς Λιγκ το 2011. Το 2012, μετακόμισε στο Κατάρ για λογαριασμό της Αλ Σαντ κατακτώντας το πρωτάθλημα και το κύπελλο της χώρας. Έκλεισε την καριέρα του το 2015 στην Νιου Γιορκ Κόσμος. Κλείνοντας την καριέρα ήταν πρώτος σκόρερ του Κυπέλλου Πρωταθλητριών Ευρώπης / Τσάμπιονς Λιγκ με 71 τέρματα, όπως και όλων των ευρωπαϊκών διασυλλογικών διοργανώσεων με 77. 

Υπήρξε μέλος της εθνικής ομάδας ανδρών της χώρας του, με την οποία συμπλήρωσε 102 συμμετοχές ενώ ήταν και ο πρώτος σκόρερ μέχρι το 2011, με 44 γκολ. Αγωνίστηκε με τους *[[Εθνική Ισπανίας (ποδόσφαιρο ανδρών)|Φούριας Ρόχας]]* σε τρία Παγκόσμια Κύπελλα (1998, 2002, 2006) σκοράροντας και στα τρία (συνολικά πέντε γκολ) και δύο Ευρωπαϊκά πρωταθλήματα (2000, 2004). Με την ομάδα των νέων U21 ήταν στον τελικό του Ευρωπαϊκού Πρωτάθληματος το 1996, σκοράροντας στον αγώνα εναντίον της Ιταλίας, γεγονός που δεν ήταν αρκετό για τον τίτλο.

Στις 15 Οκτωβρίου του 2015, ανακοίνωσε την αποχώρησή του, από την ενεργό δράση. Κατά τη διάρκεια της σταδιοδρομίας του συμμετείχε σε 1.065 επίσημες συναντήσεις χωρίς να δεχθεί ποτέ κόκκινη κάρτα και σημείωσε 462 τέρματα.

## Τίτλοι
**Ρεάλ Μαδρίτης**
* Πρωτάθλημα Ισπανίας (6) : 1994–95, 1996–97, 2000–01, 2002–03, 2006–07, 2007–08
* Σούπερ Κύπελλο Ισπανίας (3) : 1997, 2001, 2003, 2008
* Τσάμπιονς Λιγκ (3) : 1997–98, 1999–2000, 2001–02
* Σούπερ Κύπελλο : 2002
* Διηπειρωτικό Κύπελλο (2) : 1998 , 2002
**Σάλκε 04**
* Κύπελλο Γερμανίας (DFB-Pokal) : 2010–11
* Σούπερ Κύπελλο Γερμανίας (DFL-Supercup) : 2011
**Αλ Σαντ**
* Πρωτάθλημα Κατάρ : 2012–13
* Κύπελλο Εμίρη του Κατάρ : 2014
**Κόσμος Νέας Υόρκης**
* Ποδόσφαιρο Βόρειας Αμερικής : Ανοιξιάτικη σεζόν 2015
* Τρόπαιο υποστηρικτών της Βόρειας Αμερικής : 2015

## Ατομικές διακρίσεις
* Don Balón βραβείο της Λα Λίγκα : 1994–95
* Πρώτος σκόρερ πρωταθλήματος Ισπανίας (2) : 1998–99, 2000–01
* Καλύτερος Ισπανός σκόρερ πρωταθλήματος Ισπανίας (*Zarra Trophy*) (4) : 1995–96, 1998–99, 2000–01, 2002–03
* Καλύτερος Ισπανός παίκτης της Λα Λίγκα (5) : 1996–97, 1998–99, 1999–2000, 2000–01, 2001–02 (ρεκόρ)
* Κορυφαίος σκόρερ του IFFHS στον κόσμο της χρονιάς: 1999
* Κορυφαίος σκόρερ στα προκριματικά του Ευρωπαϊκού Πρωτάθληματος 2000
* Κορυφαίος σκόρερ Τσάμπιονς Λιγκ (2) : 1999–2000, 2000–01
* Καλύτερος επιθετικός της ΟΥΕΦΑ (3) : 1999–2000, 2000–01, 2001–02
* Ευρωπαϊκό Πρωτάθλημα καλύτερη ομάδα του τουρνουά : 2000
* Χρυσή Μπάλα δεύτερη θέση : 2001
* ΦΙΦΑ παίκτης της χρονιάς τρίτη θέση : 2001
* FIFA 100
* Καλύτερος παίκτης πρωταθλήματος Ισπανίας : 2007–08
* Marca Leyenda : 2009
* Γκολ της χρονιάς στη Γερμανία (2): 2011, 2013

## Δείτε επίσης
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι

* 

Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΦΚ Σάλκε 04
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Αλ Σαντ
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:FIFA 100
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ισπανοί ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στη Γερμανία
Κατηγορία:FIFA Century Club
Κατηγορία:Ξένοι ποδοσφαιριστές στο Κατάρ
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ρεάλ Μαδρίτης Γ